ขึ้นทะเบียนผ่านแบงก์รัฐจ่ายสวัสดิการคนจน
ครม.เปิดขึ้นทะเบียนคนจนจัดรัฐสวัสดิการแก่ผู้มีรายได้ไม่เกิน 1 แสน/ปี
15 มิ.ย. 2559

ครม.เปิดขึ้นทะเบียนคนจนจัดรัฐสวัสดิการแก่ผู้มีรายได้ไม่เกิน 1 แสน/ปี
ที่ประชุมคณะรัฐมนตรี (ครม.) เมื่อวันที่ 14 มิ.ย.ที่ผ่านมา เห็นชอบโครงการลงทะเบียนเพื่อสวัสดิการแห่งรัฐตาม ที่กระทรวงการคลังเสนอ จะเปิดให้ประชาชนผู้มีรายได้น้อยมาลงทะเบียนรับความ ช่วยเหลือจากภาครัฐ โดยต้องมีคุณสมบัติเป็นบุคคลว่างงาน หรือมีรายได้ทั้งสิ้น ที่เกิดขึ้นในแต่ละปีปฏิทินไม่เกิน 1 แสนบาท/ปี
ทั้งนี้ เป็นรูปแบบสมัครใจ โดยผู้ลงทะเบียนต้องพร้อมเปิดเผยรายได้ การ ถือครองทรัพย์สินและหนี้สินทั้งในและ นอกระบบ เพื่อพิสูจน์ว่าเป็นผู้มีรายได้น้อย ต้องมีอายุ 18 ปีขึ้นไป และมีสัญชาติไทย กำหนดเปิดรับลงทะเบียนระหว่างวันที่ 15 ก.ค.-15 ส.ค.นี้ ปีต่อๆ ไปเปิดลงทะเบียนระหว่างวันที่ 1-30 ก.ย.ของแต่ละปี
อย่างไรก็ตาม สามารถลงทะเบียนได้ที่ธนาคารเพื่อการเกษตรและสหกรณ์การเกษตร ธนาคารกรุงไทย และธนาคารออมสิน โดยสถาบันการเงินจะจัดเก็บเอกสารส่งข้อมูลทางอิเล็กทรอนิกส์ไปยังกรมสรรพากร เพื่อจัดเก็บข้อมูลและตรวจสอบความถูกต้อง รวมทั้งเชื่อมโยงข้อมูลไปยังฐานข้อมูลทะเบียนราษฎร กระทรวงมหาดไทย เพื่อประมวลข้อมูลนำไปบูรณาการ ข้อมูลสวัสดิการสังคม และไปจัดสวัสดิการสังคมภายใต้โครงการอี-เพย์เมนต์ภาครัฐในระยะต่อไป